സൗദിയില് കോവിഡ് വ്യാപനം കുറയുന്നു: ഇന്ന് റിപ്പോര്ട്ട് ചെയ്തത് 57 കേസുകള് റിയാദ്: സൗദി അറേബ്യയില് കോവിഡ് വൈറസ് വ്യാപനം കുറയുന്നു. ഇന്ന് സൗദി അറേബ്യയില് 57 കോവിഡ് കേസുകള് മാത്രമാണ് റിപ്പോര്ട്ട് ചെയ്തത്. 72 പേര് രോഗമുക്തി നേടിയതായും സൗദി ആരോഗ്യ മന്ത്രാലയം അറിയിച്ചു. ഏഴു പേര്ക്കാണ് ഇന്ന് കോവിഡ് ബാധയെ തുടര്ന്ന് സൗദി അറേബ്യയില് ജീവന് നഷ്ടപ്പെട്ടത്. 5,46,792 പേര്ക്കാണ് സൗദിയില് ഇതുവരെ കോവിഡ് സ്ഥിരീകരിച്ചത്. 5,35,783 പേര് രോഗമുക്തി നേടി. 8,684 പേര് കോവിഡിനെ തുടര്ന്ന് മരണമടഞ്ഞു. 2,325 പേര് ചികിത്സയില് കഴിയുന്നുണ്ടെന്നാണ് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നത്. ഇതില് 279 പേരുടെ നില ഗുരുതരമാണ്. ബാക്കിയുള്ളവരുടെ ആരോഗ്യനില തൃപ്തികരമാണെന്നാണ് ആരോഗ്യ മന്ത്രാലയ വൃത്തങ്ങള് വ്യക്തമാക്കുന്നത്. രാജ്യത്തെ കോവിഡ് മുക്തി നിരക്ക് 98 ശതമാനവും മരണനിരക്ക് 1.6 ശതമാനവുമാണ്. 41,288,515 കോവിഡ് വാക്സിന് ഡോസുകളാണ് സൗദി അറേബ്യയില് ഇതുവരെ വിതരണം ചെയ്തത്. 51,621 ആര്.ടി പി.സി.ആര് പരിശോധനകളാണ് ഇന്ന് സൗദിയില് നടന്നത്. Tags latest news saudi arabia GULF international news Covid 19 shortlink